Country Joe and the Fish

Οι "**Country Joe and the Fish**" ήταν ένα αμερικανικό ψυχεδελικό ροκ συγκρότημα που δημιουργήθηκε στο Μπέρκλεϊ της  Καλιφόρνιας, το 1965. Η μπάντα ήταν ανάμεσα στα σημαίνοντα σύνολα της μουσικής σκηνής του Σαν Φρανσίσκο κατά τα μέσα-τέλη της δεκαετίας του 1960. Μεγάλο μέρος της μουσικής του συγκροτήματος ήταν γραμμένο από τα ιδρυτικά μέλη των Country Joe McDonald and Barry "The Fish" Melton, με στίχους που απροκάλυπτα πρότειναν αποκλίνουσες για την εποχή κοινωνικές και πολιτικές συμπεριφορές, όπως αντιπολεμικές διαμαρτυρίες, ελευθερία στον έρωτα και στη χρήση ναρκωτικών. Μέσα από ένα συνδυασμό ψυχεδέλειας και Ηλεκτρονικής μουσικής, ο ήχος της μπάντας σημαδεύτηκε από καινοτόμες μελωδίες κιθάρας και ορχηστρικής μουσικής με διαμορφωμένο ήχο οργάνου, που ήταν σημαντικές για την ανάπτυξη και την εξέλιξη του Acid rock.

Το συγκρότημα συνέθεσε και παρήγαγε δύο EPs που τράβηξαν την προσοχή στα μουσικά υπόγεια ρεύματα πριν υπογράψει στη δισκογραφική εταιρία Vanguard Records, το 1966. Το πρώτο άλμπουμ τους,  ακολούθησε το 1967. Περιείχε το μοναδικό τους single που διακρίθηκε εντός συνόρων στα charts, το  "Not So Sweet Martha Lorraine", καθώς επίσης και τους περισσότερους μουσικούς τους πειραματισμούς.

Το δεύτερο άλμπουμ τους : "I-Feel-Like-I'm-Fixin'-to-Die", κυκλοφόρησε στα τέλη του 1967. Το ομώνυμο κομμάτι, με το σκοτεινό του χιούμορ και τη σάτιρα, έγινε το σήμα κατατεθέν τους και συγκαταλέγεται μεταξύ των πιο αναγνωρίσιμων τραγουδιών διαμαρτυρίας της εποχής του. Περαιτέρω επιτυχία ακολούθησε, συμπεριλαμβανομένης της εμφάνισης του McDonald στο Woodstock, αλλά η σύνθεση του συγκροτήματος υπέστη αλλαγές μέχρι την διάλυση το 1970. Μέλη του συγκροτήματος συνεχίζουν στην μουσική βιομηχανία ως σολίστες και σποραδικά συναντώνται.

## Ιστορία
Η πρώτη σύνθεση των Country Joe and the Fish δημιουργήθηκε στα μέσα του 1965, όταν ο Country Joe McDonald (φωνητικά, ακουστική κιθάρα) και ο Barry "The Fish" Melton (κιθάρα, φωνητικά) έγιναν δίδυμο. Οι δύο μουσικοί είχαν ένα υπόβαθρο με ρίζες στην παραδοσιακή μουσική, λάτρευαν τις ηχογραφήσεις του Woody Guthrie  και εργάστηκαν σε τοπκό καφωδείο με ακουστική κιθάρα στις αρχές της δεκαετίας 1960. Ο Melton διαμόρφωσε την πολιτική διαμαρτυρία του ως κιθαρίστας στο Λος Άντζελες, πριν από τη μετακόμιση στο Μπέρκλεϊ της Καλιφόρνιας.

Από τις αρχές του έτους 1965, McDonald είχε εμπλακεί στην άνθηση της  λαϊκής σκηνής στο Μπέρκλεϊ και στο Κίνημα Ελεύθερου Λόγου που οργάνωνε διαδηλώσεις στο Πανεπιστήμιο της Καλιφόρνιας στο Μπέρκλεϊ, το οποίο τάχθηκε κατά του πολέμου στο Βιετνάμ.  Όχι πολύ καιρό μετά, ο McDonald  εμπνεύστηκε  να καταγράψει ένα «θέμα συζήτησης» του περιοδικού *Rag Baby που περιείχε ποίηση, ζωγραφική και πολιτικά μηνύματα,* του οποίου ήταν εκδότης και οργάνωσε τους Country Joe and the Fish με το Melton και τους συναδέλφους τους μουσικούς Carl Schrager (washboard, kazoo), Bill Steele (μπάσο) και τον Mike Beardslee (φωνητικά). Τα μέλη του συγκροτήματος, όπως αυτό διαμορφώθηκε τελικά ήταν:
* Country Joe McDonald (φωνητικά, κιθάρα),
* Barry "The Fish" Melton (φωνητικά, κιθάρα), 
* David Bennett Cohen (κιθάρα,όργανο), 
* Bruce Barthol (μπάσο,αρμόνικα), 
* Gary "Chicken" Hirsh (κρουστά)

## Δισκογραφία

### Singles
* "Not So Sweet Martha Lorraine" b/w "Masked Marauder" (1967) (#98 Billboard Hot 100)  
* "Janis" b/w "Janis" (instrumental) (1967)
* "Who Am I?" b/w "Thursday" (1968)  
* "Rock and Soul Music Part 1" b/w "Rock and Soul Music Part 2" (1968)
* "Here I Go Again" b/w "Baby You're Driving Me Crazy" (1969  
* "I Feel Like I'm Fixin' to Die Rag" b/w "Janis" (1969) 
* "Hang On" b/w "Hand of Man" (1971)

### EPs
* Talking Issue #1, Rag Baby (1965) 
* Country Joe and the Fish, Rag Baby (1966)

### Studio albums
* Electric Music for the Mind and Body (1967)
* I-Feel-Like-I'm-Fixin'-to-Die (1967)  
* Together (1968)    Here We Are Again (1969) 
* CJ Fish (1970)   
* Reunion (1977)

### Live album
* Live! Fillmore West 1969 (1994)

### Συλλογές
* Greatest Hits, Vanguard (1969)
* The Life and Times of Country Joe and the Fish, Vanguard (1971)  
* Collector's Items: The First 3 EPs, Rag Baby (1980)  
* Collected Country Joe and the Fish, Vanguard (1987)   
* Time Flies By. Rag Baby (2012)

## Δείτε επίσης
## Σημειώσεις


## Παραπομπές




Κατηγορία:Αμερικανικά rock συγκροτήματα